न्यूज ब्रीफ
स्मार्ट ग्राम विचार कार्यक्रम का आयोजन
पीपाड़ शहर| इंदिरागांधी राष्ट्रीय मुक्त विश्वविद्यालय क्षेत्रीय केंद्र जोधपुर एवं ग्राम पंचायत साथीन के संयुक्त तत्वावधान में अटल सेवा केंद्र में संपूर्ण ग्राम विकास योजना के अंतर्गत ‘स्मार्ट ग्राम विचार’ के तहत जनभागीदारी कार्यक्रम का शुभारंभ इग्नू के क्षेत्रीय निदेशक इंचार्ज डॉ. अक्षय वर्धन आचार्य के द्वारा सोमवार को किया गया। संपूर्ण कार्यक्रम विकास योजना के तहत उन्नत भारत अभियान के अंतर्गत जननी सुरक्षा योजना, खाद्य सुरक्षा योजना, निशुल्क विधिक सहायता, साक्षर भारत कार्यक्रम, बेटी बचाओ बेटी पढ़ाओ सहित राष्ट्रीय कौशल विकास कार्यक्रम के विषयों में विस्तार से बताया गया। इस मौके पर उपसरपंच आदूराम, वार्ड पंच कमला सरगरा, महिला नर्स नीतू, प्रियदर्शिनी महिला युवा मंडल की अध्यक्ष दिव्या, गुड़िया, गीतादेवी गोस्वामी सहित कई ग्रामवासी मौजूद थे।
राशनविक्रेता संघ ने सौंपा ज्ञापन
लोहावट| क्षेत्रके राशन विक्रेता संघ ने ज्ञापन सौंपकर अपनी 11 सूत्री मांगों को लेकर मुख्यमंत्री के नाम तहसीलदार को ज्ञापन सौंपा गया। लोहावट तहसील के समस्त राशन डीलरों ने बताया कि पोस मशीनों के रखरखाव खर्चा शामिल साथ ही सभी डीलरों के पास वर्ष 2015 की सूची के अनुसार सामग्री दिलवाने कई प्रकार के सूत्री मांगों को लेकर ज्ञापन सौंपा गया। इस दौरान अध्यक्ष अणदाराम, अखाराम पाबड़ा, कंवर लाल ,बलवंता राम, डूंगर सिंह,जोगाराम आदि राशन डीलर उपस्थित थे।
युवाओंने खेलों में दिखाया दमखम
भोपालगढ़| सांगरियाग्राम में दो दिवसीय जिला स्तरीय खेल प्रतियोगिता का आयोजन किया गया, जिसमें राष्ट्रीय युवा पुरस्कार से सम्मानित राजीव गांधी युवा क्लब भोपालगढ़ के युवाओं ने दमखम दिखाया। राजीव गांधी युवा क्लब के संस्थापक अध्यक्ष शिवकरण सैनी ने बताया कि जिला स्तरीय खेलकूद प्रतियोगिता में विजेता रहे प्रतिभागियों को लूणी विधायक जोगाराम पटेल ने सम्मान किया। प्रतियोगिता में लंबीकूद में भोपालगढ़ युवा क्लब के शंभूलाल देवड़ा प्रथम तथा भोपालगढ़ के ही सुरेंद्र देवड़ा द्वितीय स्थान प्राप्त किया एवं 400 मीटर लंबी दौड़ में हीरादेसर के मनोहर मेघवाल दूसरे स्थान पर रहे रस्साकशी प्रतियोगिता में भोपालगढ़ ब्लॉक के स्वामी विवेकानंद युवा मंडल हीरादेसर प्रथम स्थान पर रहा एवं भोपालगढ़ के राजीव गांधी युवा क्लब द्वितीय स्थान प्राप्त किया।
पड़ोसयुवा संसद कार्यक्रम आयोजित
भोपालगढ़| सरकारकी जन कल्याणकारी योजनाओं से आम जन को लाभ पहुंचाने के साथ ग्राम विकास के कार्यों में युवा जागरूकता के साथ विकास प्रेरक का कार्य करें। यह बात नेहरू युवा केंद्र जोधपुर एवं जिला साक्षरता समिति भोपालगढ़ के संयुक्त तत्वाधान में पंचायत समिति सभागार में आयोजित पड़ोस युवा संसद कार्यक्रम में मुख्य अतिथि भोपालगढ़ उप जिला मजिस्ट्रेट एवं उपखंड अधिकारी अनिलकुमार पुनिया ने कही। उन्होंने उपस्थित शिक्षा प्रेरक एवं नेहरु युवा केंद्र के युवा मंडलों के पदाधिकारियों को कहा कि केंद्र सरकार वह राज्य सरकार की योजना-बेटी बचाओ-बेटी पढ़ाओ, स्वच्छ भारत अभियान, कौशल विकास योजना, मेक इन इंडिया, केशलैस-डिजिटल ट्रांजेक्शन, के साथ हाल ही में चलाए जा रहे 15 मार्च तक युवा मतदाता पंजीकरण अभियान को सफल बनाने में अपनी भूमिका निभाने का आह्वान किया।
रात्रिकालीनकबड्डी प्रतियोगिता का शुभारंभ
देचू| मडलाकल्ला में महाराजा सुरजमल फॉण्डेशन की ओर से करवाई जा रही कबड्डी प्रतियोगिता का आयोजन रविवार की रात्रि में उद्धाटन मैच के साथ ही शुरू हो गया हैं। सुरजमल फाउंडेशन के आयोजक त्रिलोक डूडी ने बताया पहले दिन चार टीमों के बीच दो मुकाबले हुए जिसमें लोहावट आमला विजय रहा। विजेता टीम को 11 हजार उपविजेता को 5100 रुपए नकद ट्रॉफी दी जाएगी। इस दौरान सुरजमल फाउंडेशन अध्यक्ष कानाराम बेनीवाल, लोहावट पंसस मांगीलाल ईश्रवाल, जीवन देवाणी भोजाकोर सहित कई जनप्रतिनिधियों, विभिन्न टीमों के खिलाडी बड़ी संख्या में ग्रामीण उपस्थित रहे। ग्रामीण क्षेत्र में होली के मौके पर युवाओं के साथ-साथ बुजुर्गों में भी फाग गाने के साथ-साथ में रात्रि के समय कबड्डी मैदान में आएंगे।
npi_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva